Ondrej Binder

Ondrej Binder (* 11. apríl 1970, Banská Štiavnica† 13. máj 2016, Banská Štiavnica) bol slovenský politik, poslanec Národnej rady Slovenskej republiky za stranu Kotleba – Ľudová strana Naše Slovensko.

Životopis 
V rokoch 19841987 vyštudoval strednú školu drevársku vo Zvolene v odbore stolár. Základnú vojenskú službu absolvoval v rokoch 19891990 v Karlových Varoch.

Do strany KDH vstúpil v roku 1994 a bol poslancom Obecného zastupiteľstva vo obci Svätý Anton. Ako zástupca starostu tejto obce pôsobil v rokoch 19982000. Bol poslancom regionálneho parlamentu Banskobystrického samosprávneho kraja za Banskú Štiavnicu za KDH v rokoch 20052008. Zo strany odišiel na protest proti tomu, že sa rozhodla podporiť za župana Vladimíra Maňku.

V roku 2016 v marcových parlamentných voľbách kandidoval za stranu Kotleba – Ľudová strana Naše Slovensko ako nestraník. Do parlamentu sa dostal a pôsobil vo Výbore Národnej rady Slovenskej republiky pre kultúru a médiá. Po jeho úmrtí ho v parlamente nahradil Ján Mora, odborný referent z Brezna.

Ondrej Binder zahynul 13. mája 2016 pri dopravnej nehode, ktorá sa stala medzi Banskou Štiavnicou a Banskou Belou.

Referencie 

Slovenskí politici
Poslanci NR SR (2016 – 2020)
Osobnosti z Banskej Štiavnice
Obete dopravných nehôd
Poslanci Banskobystrického samosprávneho kraja